stanford-oval/wikipedia huggingface dataset:
בוב מארלי
לקריאה נוספת

סדלה מארלי בוקר, בוב מארלי, הוצאת מודן, תרגום: גיל בונשטיין, 2001
Davis, Stephen (1985) Bob Marley, Doubleday & Company
Farley, Christopher (2007). Before the Legend: The Rise of Bob Marley, Amistad Press
Goldman, Vivien (2006). The Book of Exodus: The Making and Meaning of Bob Marley and the Wailers Album of the Century, Aurum Press
Marley, Rita; Jones, Hettie (2004) No Woman No Cry: My Life with Bob Marley, Hyperion Books
Masouri, John (2007) Wailing Blues: The Story of Bob Marley's "Wailers", Wise Publications
White, Timothy (2006). Catch a Fire: The Life of Bob Marley, Owl Books
גלורי (סרט, 1989)

| --- | --- |

 מבוסס על:  One Gallant Rush 
 בימוי:  אדוארד זוויק 
 הופק בידי:  פרדי פילדס 
 תסריט:  Kevin Jarre 
 עריכה:  סטיבן רוזנבלום 
 שחקנים ראשיים:  מתיו ברודריק (רוברט גולד שו) מארק מרגוליס ריצ'רד ריהל דונובן ליץ' (Charles Fessenden Morse) ג'יין אלכסנדר פיטר מייקל גץ J.D. Cullum (Henry S. Russell) קליף דה יאנג (James Montgomery) בוב גנטון (Charles Garrison Harker) מורגן פרימן קרי אלווס דנזל וושינגטון ג'יי סנדרס (George Crockett Strong) אנדרה בראוור אלן נורת' (John Albion Andrew) ג'ון פין Christian Baskous (Edward L. Pierce) ביל נון אית'ן פיליפס אפמו אומילמי Robert Lee Minor בפסקה זו 2 רשומות נוספות שטרם תורגמו 
 מוזיקה:  ג'יימס הורנר 
 צילום:  פרדי פרנסיס 
 מדינה:  ארצות הברית 
 חברת הפקה:  סרטי טריסטאר 
 חברה מפיצה:  סרטי טריסטאר, נטפליקס 
 שיטת הפצה:  וידאו על פי דרישה 
 הקרנת בכורה:  5 באפריל 1990 
 משך הקרנה:  122 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט מבוסס יצירה ספרותית 
 מקום התרחשות:  ג'ורג'יה, מסצ'וסטס, מרילנד, קרוליינה הדרומית 
 תקופת התרחשות:  1862, 1863, מלחמת האזרחים האמריקנית 
 הכנסות באתר מוג'ו:   glory
 פרסים:  פרס אוסקר לשחקן המשנה הטוב ביותר (דנזל וושינגטון)  פרס אוסקר למיקס הסאונד הטוב ביותר (Donald O. Mitchell, Gregg Rudloff, אליוט טייסון, Russell Williams)  פרס אוסקר לצילום הטוב ביותר (פרדי פרנסיס)  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
גלורי (באנגלית: Glory) הוא סרט מלחמה אמריקאי משנת 1989 בבימויו של אדוארד זוויק. הסרט מספר על רגימנט חיל הרגלים ה-54 של מסצ'וסטס(אנ'), היחידה הסדירה הראשונה בכוחות המזוינים של ארצות הברית שהורכבה מחוגרים ונגדים אפרו־אמריקאים, ולחמה במלחמת האזרחים האמריקנית. הסרט מתמקד במפקד הרגימנט, רוברט גולד שו שהיה בן 25 עת פיקד על היחידה, וכן בחייליו.
עלילה

בפרוץ מלחמת האזרחים האמריקנית, קפטן רוברט גולד שו (מתיו ברודריק), בנם של אנשי תנועת הביטול העבדות מבוסטון, מפקד על חיילים באנטיאטם ושורד את הקרב. בשובו הביתה, מושל מסצ'וסטס ג'ון אלביון אנדרו ולוחם זכויות האדם האפרו־אמריקאי פרדריק דאגלס מציעים לו פיקוד על יחידת חיל רגלים חדשה שתוקם על פי הוראתו של לינקולן – הרגימנט הראשון שיורכב מאפרו־אמריקאים. לאחר לבטים הוא מסכים לקבל את המינוי, עם חברו פורבס (קרי אלווס) כסגנו וחבר ילדותו סירלס (אנדרה בראואר), אפרו אמריקאי משכיל, בתור המגויס הראשון.
שו, כעת קולונל, מפקד על הרגימנט ה-54 של מסצ'וסטס, ובין מגוייסיו טריפ, עבד נמלט (דנזל וושינגטון) וקברן מבוגר, רולינס, (מורגן פרימן) אותו פגש באנטיאטם. החיילים עוברים טירונות בידי סרג'נט מייג'ור מולקאי האירי, ובמהלכה עוברים קשיים שונים: הסתגלות למערכת הצבאית, חוסר הנכונות של הצבא לספק להם מדים ושכר הולם, ופרסום פקודה של הקונפדרציה לפיה הם יוציאו להורג חיילים שחורים ואת קציניהם הלבנים, זאת במקום לקחת אותם בשבי. למרות הקשיים, כל המגויסים ומפקדיהם עוברים את הטירונות בהצלחה, והרגימנט יוצא לדרום.
לאחר שהם לא נשלחים לחזית ומוטלות עליהם עבודות כפיים עורפיות, שו סוחט את הממונה עליו, גנרל הארקר המושחת (בוב גנטון) על מנת שהרגימנט יישלח לקרב. לאחר לחימה מוצלחת, שו וחייליו זוכים לכבוד, ולבסוף הוא מתנדב להוביל את הרגימנט בהתקפה מסוכנת על פורט וגנר. בקרב זה רוב החיילים לרבות שו עצמו נהרגים.
הסרט נגמר עם צילום האנדרטה שהוקמה לזכר הרגימנט בבוסטון.
צוות השחקנים הראשי

מתיו ברודריק בתפקיד קולונל רוברט גולד שו
דנזל וושינגטון בתפקיד טוראי סילאס טריפ
קרי אלווס בתפקיד מייג'ור קאבוט פורבס
מורגן פרימן בתפקיד סרג'נט מייג'ור ג'ון רולינס
אנדרה בראואר בתפקיד קורפורל תומאס סירלס
ג'יהמי קנדי בתפקיד טוראי ג'ופיטר שארטס
הפקה

פסקול הסרט נערך בידי המלחין ג'יימס הורנר. תקציב הסרט היה 18 מיליון דולר, וצולם ברובו במסצ'וסטס וג'ורג'יה, כאשר סצנת הקרב באנטיאטם צולמה למעשה בגטיסברג.
ביקורות והוקרה

הסרט זכה לביקורות טובות, והכניס כ-27 מיליון דולר. הסרט היה מועמד לפרסים רבים, שבחלקם זכה:
פרס אוסקר לשחקן המשנה הטוב ביותר – דנזל וושינגטון על תפקידו כטריפ
פרס אוסקר לצילום הטוב ביותר
פרס אוסקר למיקס השמע הטוב ביותר
פרס גלובוס הזהב לשחקן המשנה הטוב ביותר – דנזל וושינגטון
פרס גלובוס הזהב לפסקול הטוב ביותר – ג'יימס הורנר
פרס גראמי לפסקול הטוב ביותר למדיה חזותית – ג'יימס הורנר
פרס NAACP Image – על הסרט עצמו ועל משחקו של דנזל וושינגטון
ראו גם

מלחמת האזרחים האמריקנית
התנועה לביטול העבדות
הערות שוליים

↑  במציאות הגנרל לא הואשם בשחיתות
החולמים (סרט, 2003)

| --- | --- |

 מבוסס על:  The Holy Innocents
 בימוי:  ברנרדו ברטולוצ'י
 הופק בידי:  ג'רמי תומאס
 תסריט:  גילברט אדייר
 עריכה:  יאקופו קווארדי
 שחקנים ראשיים:  מייקל פיט לואי גארל אווה גרין
 צילום:  פאביו צ'יאנשטי
 מדינה:  צרפת בריטניה איטליה
 חברת הפקה:  Recorded Picture Company
 חברה מפיצה:  Fox Searchlight Pictures
 שיטת הפצה:  וידאו על פי דרישה 
 הקרנת בכורה:  10 באוקטובר 2003 (איטליה) 10 בדצמבר 2003 (צרפת) 6 בפברואר 2004
 משך הקרנה:  115 דקות
 שפת הסרט:  אנגלית צרפתית
 סוגה:  סרט רומנטי, סרט דרמה, סרט מבוסס יצירה ספרותית 
 מקום התרחשות:  פריז 
 תקופת התרחשות:  1968, מחאות של 1968, מאי 1968 
 תקציב:  15 מיליון דולר
 הכנסות:  15 מיליון דולר
 הכנסות באתר מוג'ו:   dreamers
 אתר רשמי
 דף הסרט ב־IMDb
 
החולמים (באנגלית: The Dreamers) הוא סרט קולנוע מסוגת דרמה בבימויו של ברנרדו ברטולוצ'י, שיצא לאקרנים בשנת 2003. התסריט, מאת גילברט אדייר, מבוסס על רומן פרי עטו בשם "The Holy Innocents" משנת 1988. הסרט הוא הפקה בינלאומית משותפת של חברות מצרפת, בריטניה, ואיטליה.
הסרט מספר את סיפורו של סטודנט אמריקאי צעיר המגיע לפריז בסוף שנות ה-60 ופוגש בעיר אח ואחות המזמינים אותו לשהות עמם בדירת הוריהם שיצאו לווקאנס. מערכת היחסים בין השלושה הופכת לקשר ארוטי, על רקע מהומות הסטודנטים של מאי 1968 בפריז.
הסרט עורך מחוות רבות לסרטי הגל החדש בקולנוע הצרפתי וסרטי הקולנוע ההוליוודי הקלאסי, בעיקר על ידי שחזור של סצנות מפורסמות על ידי הדמויות בסרט, שהן חובבות קולנוע. הסרט נחשב בארצות הברית למעורר מחלוקת, ובשל העירום והסצנות הארוטיות המוצגים בו הוא סווג לצפייה מגיל 18 ומעלה.
עלילת הסרט

מתיו (מייקל פיט), סטודנט אמריקאי צעיר, שוהה בפריז במסגרת חילופי סטודנטים. הוא מגיע לסינמטק הצרפתי בעת שמתקיימת הפגנה בחזיתו, ומתיידד עם אחת המפגינות, איזבל (אווה גרין) ואחיה התאום תאו (לואי גארל). האח והאחות מזמינים את מתיו להתגורר בביתם (לאחר שהוריהם שיצאו לווקאנס). מתיו עד לאהבה העזה השוררת בין האח לאחות.
לשלושה אהבה משותפת לסרטי קולנוע קלאסיים, והם משחקים במשחקים של זיהוי קטעים מסרטים נודעים, שבהם המפסיד נדרש למלא דרישה שמציב בפניו המנצח. כאשר תאו מפסיד, דורשת ממנו איזבל שיאונן, בנוכחותה ובנוכחות מתיו, מול תמונתה של מרלן דיטריך, התלויה בחדרו. תאו מציית לדרישתה. כאשר מתיו מפסיד, מצווה עליו תאו לשכב עם איזבל, השמחה לציווי זה. מתיו מסרב תחילה, אך לבסוף נכנע. בתום יחסי המין מגלה מתיו שאיזבל הייתה בתולה. השלושה מתמקדים בעולמם, ומתעלמים ממהומות הסטודנטים של מאי 1968 המתקיימות ברחוב, מחוץ לבית.
תמרה

ערך זה עוסק בקהילה בדרום פורטוגל. אם התכוונתם למשמעות אחרת, ראו .
בניין ניסיוני בתמרה
סבינה ליכטנפלץ, ממייסדות תמרה
אגם אריאל, תמרה
תָמֵרָה (בפורטוגזית: Tamera) היא קהילה בינלאומית המתקיימת בכפר אקולוגי-הוליסטי בדרום פורטוגל.
מטרת הכפר להוות מודל לחיים קהילתיים, עצמאיים, בני-קיימא המבוססים על תרבות של שלום עם הסביבה, עם בעלי החיים ובין בני אדם. הקהילה עצמה, המונה כ-170 איש, מכנה את המקום "הילינג ביוטופ" – כלומר, מערכת טבעית של ריפוי שמטרתה להוות "חממה של אמון" ומעבדה למחקר בשאלה "כיצד בני אדם יכולים לחיות ביחד ללא אלימות".
היסטוריה

הקהילה נוסדה ב-1995 על ידי סבינה ליכטנפלץ (תאולוגית) המכונה בבט, בן זוגה - דיטר דום (סוציולוג ופסיכואנליטיקאי) וצ'ארלי ריינר ארנפרייס (פיזיקאי) שרכשו שטח אדמה של 1,355 דונם באזור אלנטז'ו בפורטוגל. השלושה היו מעורבים החל מ-1978 בפרויקטים קהילתיים שונים בגרמניה שמטרתם למצוא תשובות לשאלות הסביבתיות, הנפשיות, הרוחניות והחברתיות של ימינו ולשם כך הקימו קומונה שדגלה בין היתר באהבה חופשית. בגלל ביקורת על פן זה של פעילותם ובגלל יוקר המחיה בגרמניה החליטו לעבור לפורטוגל.
מיזמים

המקום מפעיל את "אוניברסיטת מונטה סרו לחינוך לשלום" (שבה לומדים יותר מ-50 סטודנטים), מקיים קורסים וסדנאות בנושאים שונים (פרמקלצ'ר, שלום בין בני אדם לבעלי חיים, כלים לבניית קהילה ועוד), בית ספר לאהבה (שמטרתו ללמוד על המלחמה המתנהלת בין המינים ולבנות אלטרנטיבה להיסטוריה הפטריארכלית), בית אירוח בינלאומי (במהלך שנת 2008 הגיעו לתמרה סטודנטים ואורחים מכ-30 מדינות), הוצאת ספרים עצמאית (שהוציאה לאור כ-25 ספרים) ומחקר מדעי בתחומי מקורות אנרגיה אלטרנטיביים (בשיתוף פעולה עם החוקר הגרמני ירגן קליינווכר) וחקלאות אלטרנטיבית (בשיתוף פעולה עם האוסטרי ספ הולצר).
כפר חקר לשלום במזרח התיכון

בשנת 2000 יזמה קהילת תמרה את פרויקט "כפר חקר לשלום במזרח התיכון" שבו יגורו יחד יהודים, פלסטינים ואחרים בתרבות של אי-אלימות, מתוך טענה שקהילה כזאת יכולה להוות מפתח לשלום עולמי. ישראלים ופלסטיניים הצטרפו לפעילויות שונות של תמרה בישראל וביהודה ושומרון[דרוש מקור] ובפורטוגל. בעקבות היוזמה התגבשה קבוצה ששאפה להקים את הכפר במזרח התיכון, אולם היוזמה לא יצאה אל הפועל. תמרה משתפת פעולה עם גורמים נוספים ברחבי העולם, מתוך כוונה ליצור רשת של קהילות שלום בנקודות אנרגטיות על פני כדור הארץ. כפר החקר לשלום היה אמור להוות את אחד המוקדים בתוך הרשת הזאת.
לקריאה נוספת

Dieter Duhm: Future Without War: Theory of Global Healing. (2007) Verlag Meiga
Dieter Duhm: The Sacred Matrix: From the Matrix of Violence to the Matrix of Life; Foundation of a New Civilization. (2005) Verlag Meiga-
Sabine Lichtenfels: GRACE: Pilgrimage for a Future without War. (2007) Verlag Meiga
Sabine Lichtenfels: Sources of Love and Peace. (2004)
לילה מוטרף במוזיאון 3: סוד הקבר

| --- | --- |

כרזת הסרט בישראל
 בימוי:  שון לוי
 הופק בידי:  שון לוי כריס קולומבוס מייקל הנדלמן
 תסריט:  דייוויד גואן מייקל הנדלמן
 עריכה:  דין צימרמן 
 שחקנים ראשיים:  יו ג'קמן (עצמו/עצמה) אליס איב (עצמו/עצמה) בן סטילר (Larry Daley) Anjali Jay סטיב קוגן בן קינגסלי סקילר גיסונדו אנדראה מרטין רובין ויליאמס בראד גארט מאט פרואר ריקי ג'רווייס רבל וילסון ראמי מאלק דיק ואן דייק דן סטיבנס ביל קובס Matthew Harrison מיקי רוני אוון וילסון מיזואו פק רייצ'ל האריס פטריק גלאגר ברנן אליוט 
 מוזיקה:  אלן סילבסטרי
 צילום:  גיירמו נבארו 
 מדינה:  ארצות הברית, הממלכה המאוחדת 
 חברת הפקה:  פוקס המאה ה-20, 1492 Pictures 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  19 בדצמבר 2014
 משך הקרנה:  98 דקות
 שפת הסרט:  אנגלית
 סוגה:  סרט קומדיה, סרט הרפתקאות, סרט פנטזיה, סרט פעולה 
 מקום התרחשות:  וושינגטון די. סי. 
 תקציב:  127 מיליון דולר
 הכנסות באתר מוג'ו:   nightatthemuseum3
 סרט קודם:  לילה מוטרף במוזיאון 2 (2009)
 סרט הבא:  לילה מוטרף במוזיאון: שובו של קאמונרה 
 אתר רשמי
 דף הסרט ב־IMDb
 
לילה מוטרף במוזיאון: סוד הקבר (באנגלית: Night at the Museum: Secret of the Tomb) הוא סרט הרפתקאות קומי אמריקאי משנת 2014, שבוים על ידי שון לוי. זהו סרט המשך לסרטים: לילה מוטרף במוזיאון ולילה מוטרף במוזיאון 2. הסרט הוקדש לזכרם של רובין ויליאמס ומיקי רוני שנפטרו לפני הפצת הסרט.
תקציר העלילה

בשנת 1938 במצרים, צוות של ארכאולוגים חופרים בקבר ומנסים לגלות חפץ יקר ערך. ילד קטן נפל לתוכו וקרא לאביו ולשאר הצוות, והם גילו שזה הלוח של אחמנרע. המקומיים שחיו במקום הסבירו להם שאם הם יסירו את הלוח אז "הסוף עוד יבוא".
כיום בניו יורק, שומר הלילה לארי דיילי וחבריו המוצגים של המוזיאון האמריקאי לתולדות הטבע, אשר קמים לתחיה כל לילה, מגישים את הפתיחה מחדש של הפלנטריום. למוזיאון יש איש קדמון חדש משעווה בשם "לאא" המזכיר את לארי. אחמנרע מראה ללארי שהלוח נעשה ירוק כהה, דבר שהשפיע על כל המוצגים אשר השתגעו והבהילו את כל המבקרים. לארי כעס על המוצגים וחזר הביתה כדי למצוא את ניקי עורך מסיבה.
למחרת לארי מצא כי שומר הלילה לשעבר ססיל פרדריקס היה הילד שגילה את הלוח ב-1938. לארי נפגש עם ססיל וסיפר לו על מה שקורה ללוח. ססיל הבין כי המקומיים הזהירו אותו ש"הסוף עוד יבוא" אומר שהקסם של הלוח עומד להתפוגג. הוא סיפר גם שההורים של אחמנרע נשלחו למוזיאון הבריטי. לארי, הבין כי אחמנרע סיפר לו שאביו יודע את סודות הלוח, הבין שהוא חייב לדבר איתם. אז הוא ביקש מד"ר מקפי לקחת את אחמנרע ואת הלוח ללונדון, אף על פי שד"ר מקפי כבר לא מנהל המוזיאון. הוא ויתר והסכים לבקשתו של לארי והעמיד פנים שהוא עדיין המנהל.
בעקבות זאת, נסעו לארי דיילי וחבריו הפסלים אל המוזיאון להיסטוריה של הטבע בלונדון על מנת להשיב את הקסם אל הלוח, שם הם פוגשים את שומרת המוזיאון טילי ועוד מוצגים נוספים כגון: סר לנסלוט שבא לעזרתם אחרי שנלחמו במפלצת ענקית, כמו כן הם פגשו את ההורים של אחמנרע שהבהירו להם שללוח יש את הכוח של ח'ונסו ואור של ירח מלא יכול להחזיר את הקסם ללוח. לרוע המזל, סר לנסלוט גונב את הלוח ולארי והמוצגים רודפים אחריו עם לגג התיאטרון, שם היה הירח המלא אבל הלוח נעשה ירוק לגמרי וכל המוצגים מלבד לנסלוט קפאו, לאחר שהבין שהקוף קפא, פתח לנסלוט את ליבו והביא ללארי את הלוח, לארי הפך את הלוח בחזרה לזהב והחיה מחדש את כל המוצגים. לאחר המקרים החליטו כל המוצגים שאחמנרע והלוח שלו יישארו בלונדון. ולאחר מכן הוא פגש את המוצג "לאא" יחד עם טילי וסיפר לטילי ש"החל ממחר תהיה לה העבודה הכי מדהימה בעולם".
לאחר שנפרד מהמוצגים, החליט לארי לקחת את האשמה, התפטר מעבודתו, הפך למורה במכללה, והחזיר את ד"ר מקפי. לאחר 3 שנים, טילי קפצה לביקור במוזיאון והראתה לד"ר מקפי את הלוח ואת המוצגים שקמים לתחיה, ולארי הסתכל מחוץ למוזיאון וחייך.
צוות השחקנים

| שם השחקנ/ית | שם הדמות |
| --- | --- |
בן סטילר: לארי דיילי
רבל וילסון: טילי
דיק ואן דייק: ססיל פרדריקס
מיקי רוני: גאס
רובין ויליאמס: תאודור רוזוולט
דן סטיבנס: סר לנסלוט
אוון וילסון: ג'דדיה סמית
ביל קובס: רג'ינלד
סקיילר ג'יסונדו: ניקולס "ניק" דיילי
סטיב קוגן: אוקטביוס גאיוס
בן קינגסלי: מרהרא, אביו של אחמנרע
רמי מאלק: אחמונרע
ריקי ג'רווייס: ד"ר מק'פי
יו ג'קמן: עצמו
אליס איב: עצמה
פרסי היינס וייט: סי.ג'יי פרדריקס הצעיר
ראו גם

לילה מוטרף במוזיאון
לילה מוטרף במוזיאון 2
הערות שוליים

↑  עכבר העיר, טריילר חדש לסרט הבא של רובין ויליאמס, באתר הארץ, 12 בנובמבר 2014
הים האכזר (סרט)

| --- | --- |
כרזת הסרט
כרזת הסרט
 מבוסס על:  הנובלה הים האכזר של ניקולס מונסארט
 בימוי:  צ'ארלס פרנד 
 הופק בידי:  לסלי נורמן 
 תסריט:  אריק אמבלר 
 עריכה:  פיטר טאנר
 שחקנים ראשיים:  ג'ק הוקינס  דונלד סינדן דנהולם אליוט
 מוזיקה:  אלן רות'תורן 
 צילום:  גורדון דיינס 
 מדינה:  הממלכה המאוחדת 
 חברת הפקה:  אולפני אילינג 
 חברה מפיצה:  Rank Organisation
 הקרנת בכורה:  24 במרץ 1953
 משך הקרנה:  121 דק' 
 שפת הסרט:  אנגלית 
 סוגה:  סרט מלחמה, סרט דרמה 
 דף הסרט ב־IMDb
 
הים האכזר (באנגלית: The Cruel Sea) הוא סרט מלחמה בריטי משנת 1953 עם ג'ק הוקינס, דונלד סינדן ודנהולם אליוט בתפקידים הראשיים.
התסריט מבוסס על הרומן הים האכזר מאת ניקולס מונסארט (אנ') מ-1951. מונסארט שירת כמפקד ספינות מלחמה ליווי לשיירות אספקה באוקיינוס האטלנטי והעלה בנובלה זאת את חוויותיו ורגשותיו.
העלילה מתארת את המערכה באוקיינוס האטלנטי בין הצי המלכותי הבריטי שתפקידו העיקרי היה להגן של שיירות ספינות מהתקפה על ידי הצוללות הגרמניות שנקראו U-boats.
הסרט היה מועמד לפרס אוסקר לתסריט המעובד הטוב ביותר, ג'ק הוקינס היה מועמד לפרס באפט"א לשחקן הטוב ביותר בתפקיד ראשי.
תקציר העלילה

הסרט פותח במונולוג מפי לוטננט קומנדר ג'ורג' אריקסון (ג'ק הוקינס) שלאחר פרוץ מלחמת העולם השנייה הועבר מצי הסוחר לפקד על קורבטה מסוג פלאואר בשם "קומפאס רוז" (HMS Compass Rose):
"זה סיפור הקרב על האטלנטי, סיפור על אוקיינוס, שתי ספינות וקומץ אנשים. האנשים הם הגיבורים, הספינות הן הגיבורות. הנבל הוא הים, הים האכזר שהאנשים הפכו אותו ליותר אכזר..."
לקציניו לוקהרט (דונלנד סינדן), פרבי (ג'ון סארטון) ומורל (דנהולם אליוט) אין כל ניסיון בשירות בים. הקצין הראשון שלו, בנט (סטנלי בייקר), מתעמר במלחים ובקצינים אך עד מהרה נאלץ לעזוב את האנייה בגלל כיב תריסריון ובמקומו מתמנה לוקהרט כלוטננט ראשון שהוא כאמור סגנו של המפקד.
לאחר שלושת שבועות של אימונים יוצאת הספינה לצפון האטלנטי ומתחילה ללוות שיירות. הם חווים הטבעת ספינות על ידי צוללות גרמניות ומשתדלים למשות מהים ולהציל את האנשים. בעזרת ציוד רדאר הם מצליחים למקם צוללת גרמנית ולהשמיד אותה. הם גם יורים בתותחי נ"מ על מטוסים גרמניים.
באחד המקרים מזהה הצוות בטעות צוללת ואריקסון מורה להטיל פצצות עומק אף על פי שבמים יש ניצולים מספינה טבועה. הם נהרגים והדבר מעיק על מצפונו תקופה ממושכת.
הם מגיעים מרוצים לליברפול שם מתחיל רומן קצר בין לוקהרט לקצינה ג'ולי הלם (וירג'יניה מקאנה שהתפרסמה אחר כך בסרט לחופש נולדה) המשרתת בחיל העזר של הצי לנשים (WRNS). מורל מגלה שאשתו השחקנית (מוירה ליסטר), בוגדת בו.
לאחר מכן הם יוצאים שוב לאוקיינוס בסביבות גיברלטר. הים שורץ צוללות ובלילה אחד נפגעת הספינה משני טורפדו וטובעת. רוב האנשים נספים מטביעה וקפיאה במים הקרים ורק קומץ ניצולים בשתי סירות הצלה ביניהם אריקסון, לוקהרט ופרבי, מצליחים להישאר בחיים עד שהם ניצלים על ידי ספינה של הצי.
אריקסון מועלה לדרגת קומנדר ומתמנה למפקד הפריגטה סולטאש (HMS Saltash) עם לוקהרט כסגנו. הוא נתון בכעין פוסט טראומה ושומע כל הזמן את הזעקות של אנשיו לנטוש את הספינה (!Abandon Ship) ונחוש בדעתו להטביע צוללת גרמנית כנקמה.
לבסוף הם מגלים צוללת ומצליחים לפגוע בה בעזרת פצצות עומק. הצוללת טובעת והניצולים שוחים לעבר הספינה ומועלים עליה. אריקסון אומר זו הפעם הראשונה שהוא רואה בעיניו את האויב.
הסרט מסתיים לאחר המלחמה כשהספינה סולטאש מלווה לנמל, צוללות גרמניות שנכנעו.
אהובת הקצין הצרפתי (סרט)

| --- | --- |
אהובת הקצין הצרפתי
אהובת הקצין הצרפתי
 מבוסס על:  אהובת הקצין הצרפתי 
 בימוי:  קארל רייז 
 הופק בידי:  לאון קלור 
 תסריט:  ספר: ג'ון פאולס תסריט:  הרולד פינטר
 עריכה:  ג'ון בלום 
 שחקנים ראשיים:  מריל סטריפ ג'רמי איירונס  ליאו מק'קרן
 מוזיקה:  קרל דייוויס 
 צילום:  פרדי פרנסיס 
 מדינה:  הממלכה המאוחדת, ארצות הברית 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  18 בספטמבר 1981
 משך הקרנה:  127 דקות
 שפת הסרט:  אנגלית 
 סוגה:  סרט רומנטי, סרט דרמה, דרמה היסטורית 
 מקום התרחשות:  אנגליה 
 תקציב:  8,000,000‏$
 הכנסות:  26,890,068‏$
 הכנסות באתר מוג'ו:   frenchlieutenantswoman
 פרסים:  פרס באפט"א לסאונד הטוב ביותר (Don Sharpe)  פרס באפט"א לשחקנית הטובה ביותר (מריל סטריפ) 
 דף הסרט ב־IMDb
 
אהובת הקצין הצרפתי (אנגלית: The French Lieutenant's Woman) הוא סרט קולנוע אמריקאי משנת 1981. התסריט הוא של הרולד פינטר, והוא מבוסס בחלקו הגדול על רומן בשם זה מאת ג'ון פאולס משנת 1969.
הסרט היה מועמד לחמישה פרסי אוסקר. מריל סטריפ זכתה בפרס באפטא ובפרס גלובוס הזהב לשחקנית הטובה ביותר.
התסריטאי, הרולד פינטר, חילק את התסריט לשניים: חלק אחד מתרחש במאה ה-19 והוא מבוסס על הרומן. חלק שני מתרחש בשנות ה-70 ומתאר את רומן האהבה בין שני השחקנים הראשיים בסרט שדומה במידה מסוימת לרומן מהמאה ה-19 שהם משחקים. בסרט יש כל הזמן חילופים של הזמנים, סיפור בתוך סיפור.
צילומי החוץ צולמו בעיירת החוף הבריטית Lyme Regis המפורסמת במזח האבן שלה, עליו נפגשו לראשונה שני גיבורי העלילה, ושם גם התגורר פאולס.
תקציר העלילה

צ'ארלס סמיתסון (ג'רמי איירונס) הוא פלאונטולוג מלונדון. הוא מגיע לעיירה ליים רגיס כדי לבקש את ידה של ארנסטינה (לינסי בקסטר), בתו של סוחר עשיר. היא מסכימה לבקשתו והשניים יוצאים לטייל בעיירה. הם מגיעים למזח ומבחינים באשה עומדת בקצה המזח ומתבוננת בגלי הים (מריל סטריפ). צ'ארלס עוזב את ארוסתו ומתקרב אליה על המזח היא מסובבת את ראשה ומתבוננת בו ואז חל בו שינוי והוא מתחיל להימשך אליה. בימים הבאים הוא עוקב אחריה כשהיא מתבודדת על הגבעות המשקיפות על החוף.
כשהם נפגשים היא מספרת לו ששמה הוא שרה וודרוף והיא עובדת כעוזרת בביתה של האלמנה פולטני האוסרת עליה לעזוב את הבית לבדה. בעבר עבדה כאומנת וטיפלה בקצין צרפתי פצוע שספינתו טבעה והתאהבה בו. הוא עזב לצרפת והיא מצפה שיחזור. בעיירה מכנים אותה זונה ולא מדברים איתה.
כעבור זמן היא נעלמת ורופא העיירה ד"ר גרוגן (ליאו מק'קרן) עוזר לו לאתר אותה. צ'ארלס נותן לה כסף ושולח אותה למלון באקסטר. כשהוא מגיע למלון היא מביעה את אהבתה ומתמסרת לו.
צ'ארלס חוזר לליים ומודיע לארוסתו שהחליט לבטל את האירוסין. אביה של ארוסתו כופה עליו חוזה מביש בו מודה צ'ארלס באשמתו לביטול האירוסין ומסכים שהמסמך הזה יפורסם בעיתונים.
כשהוא חוזר למלון באקסטר מתברר לו ששרה נעלמה. רק לאחר שלוש שנים הוא מאתר אותה כאומנת לילדים בבית עשיר. היא אומרת לו כי ברחה כדי להשתקם ולהתחיל חיים חדשים. הם מתאחדים שוב והסרט נגמר בסוף טוב.
בסיפור המודרני השחקנית האמריקאית אנה (מריל סטריפ) והשחקן האנגלי מייק (ג'רמי איירונס), שניהם נשואים, מתאהבים אחד בשני במהלך ההסרטה.
במסיבת סיום ההסרטה מייק רוצה להמשיך את יחסיו עם אנה אך היא אינה רוצה בזאת ובורחת. צ'ארלס מחפש אותה אבל במקום לצעוק, אנה, הוא צועק, שרה.
צוות השחקנים

מריל סטריפ - שרה וודרוף / אנה
ג'רמי איירונס - צ'ארלס הנרי סמיתסון / מייק
הילטון מקריי - סם
אמילי מורגן - מרי
שארלוט מיטשל - גברת טרנטר
לינזי בקסטר - ארנסטינה
ג'ין פולדס - הטבחית
פיטר ווהן - מר פרימן
קולין ג'יוונס - הכומר
ליז סמית' - גברת פיירלי
פיישנס קולייר - גברת פולטני
ג'ון בארט - חלבן
לאו מקקרן - ד"ר גרוגן
הערות שוליים

↑  שאול שיר-רן, מריל האחת והיחידה - "אהובת הקצין הצרפתי", על פי ספרו של ג'ון פאולס, כל העיר, 1 בינואר 1982
מזח האבן בליים רגיס עליו נפגשו לראשונה צ'ארלס ושרה
יומו של השלוש-רגל

| --- | --- |

כרזת הסרט
 מבוסס על:  יומו של השלוש-רגל 
 בימוי:  סטייב סקלי, פרדי פרנסיס 
 תסריט:  פיליפ יורדן, ג'ון וינדהם 
 שחקנים ראשיים:  הווארד קיל ניקול מוריי Mervyn Johns ג'נט סקוט Kieron Moore קרול אן פורד 
 מוזיקה:  רון גודווין 
 צילום:  טד מור 
 מדינה:  הממלכה המאוחדת 
 חברה מפיצה:  The Rank Organisation, נטפליקס 
 שיטת הפצה:  וידאו על פי דרישה 
 הקרנת בכורה:  27 באפריל 1963 
 משך הקרנה:  90 דק' 
 שפת הסרט:  אנגלית 
 סוגה:  סרט מדע בדיוני, סרט פוסט-אפוקליפטי, סרט דיסטופי, סרט אימה, סרטי מפלצות, סרט מבוסס יצירה ספרותית 
 מקום התרחשות:  לונדון 
 דף הסרט ב־IMDb
 
יומו של השלוש-רגל (באנגלית: The Day of the Triffids) הוא עיבוד קולנועי בריטי משנת 1962 לרומן המדע הבדיוני באותו השם מאת ג'ון וינדהם. את הסרט ביים סטיב סקלי, ומככבים בו ג'נט סקוט והווארד קיל, שגילם את הדמות הראשית, ביל מייסן. הסרט, שאורכו כ-93 דקות, צולם בצבע והוקלט במונו.
השלוש-רגלים הם צמחים בדיוניים ומוזרים, המסוגלים לחקות התנהגות בסיסית של בעלי חיים: הם יכולים לעקור את שורשיהם וללכת, לעשות שימוש בעוקץ דמוי שוט בעל רעל קטלני, ואף לתקשר אחד עם השני. צורתם החיצוני דומה לזה של אספרגוס ענקי.
עלילת הסרט נפתחת עם דמותו של ביל מייסן, שנמצא בבית חולים עם עיניים חבושות. הוא מגלה כי בזמן שהיה מאושפז עם עיניים חבושות, מטר מטאורים חריג סינוור את רוב בני-האדם שעל פני כדור הארץ. כאשר מייסן יוצא לרחובות לונדון, הוא מגלה כי בני-האדם נאבקים כדי להישאר בחיים, ולאחר ימים ספורים - החברה כולה קורסת.
הערות שוליים

↑  Hunter, I. Q. (2002). British Science Fiction Cinema. Routledge. pp. 80–81. ISBN 0-203-00977-0.
| --- | --- |
בקרת זהויות :  LCCN: no2009140617  VIAF: 177702446   WorldCat (עם VIAF): 177702446
כוכב הקופים (סרט, 1968)

| --- | --- |

כרזת הסרט
 מבוסס על:  "כוכב הקופים" מאת פייר בול (1963)
 בימוי:  פרנקלין שפנר 
 הופק בידי:  ארתור פ. ג'ייקובס 
 תסריט:  מייקל וילסון רוד סרלינג
 עריכה:  יו ס. פוולר 
 שחקנים ראשיים:  צ'רלטון הסטון רודי מקדואל קים האנטר מוריס אוונס ג'יימס דאלי ג'יימס ויטמור לינדה האריסון
 מוזיקה:  ג'רי גולדסמית' 
 צילום:  לאון שמרוי 
 מדינה:  ארצות הברית 
 חברת הפקה:  APJAC Productions
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  8 בפברואר 1968
 משך הקרנה:  112 דק' 
 שפת הסרט:  אנגלית 
 סוגה:  סרט מדע בדיוני, סרט דיסטופי, סרט בסוגת ספרות עלילה ספקולטיבית, סרט מבוסס יצירה ספרותית 
 מקום התרחשות:  ניו יורק 
 תקופת התרחשות:  40th century 
 תקציב:  5,800,000$
 הכנסות:  32,589,624$
 הכנסות באתר מוג'ו:   planetoftheapes
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
כוכב הקופים (באנגלית: Planet of the Apes) הוא סרט קולנוע אמריקאי המשתייך לסוגת המדע בדיוני-הישרדות שיצא לאקרנים ב-8 בפברואר 1968. הסרט מבוסס על הרומן "כוכב הקופים" מאת פייר בול שיצא בשנת 1963. בסרט מככבים צ'רלטון הסטון, רודי מקדואל, קים האנטר, מוריס אוונס, ג'יימס דאלי, ג'יימס ויטמור ולינדה האריסון. הסרט יצא תחת חברת ההפקה פוקס המאה ה-20.
הסרט מגולל את סיפורם של צוות אסטרונאוטים שנוחת בכוכב משונה בעתיד הרחוק. למרות העובדה שהכוכב נראה שומם תחילה, חברי הצוות השורדים נתקלים בחברה שבה קופים התפתחו לכדי יצורים בעלי אינטליגנציה אנושית עם יכולת לדבר. המינים הדומיננטיים ובני האדם שועבדו לעבדות בידי הקופים.
התסריט נכתב במקור בידי רוד סרלינג אך שוכתב רבות לפני שנעשה בו שימוש. השינויים כללו, בין היתר, שינוי שמן של הדמויות והפיכת חברת הקופים לפרימיטיבית יותר, לעומת הרעיון המקורי היקר יותר לצילום, שכלל בניינים עתידניים וטכנולוגיה מתקדמת. ג'יי לי תומפסון ובלייק אדוארדס היו אמורים לביים את הסרט, אך המפיק, ארתור פ. ג'ייקובס, על פי עצתו של צ'רלטון הסטון בחר בפרנקלין שפנר שיביים אותו. צילומי הסרט נערכו במאי עד אוגוסט 1967, בעיקר בקליפורניה ואריזונה אך צילומי הפתיח התרחשו באגם פאוול שביוטה.